Carsten Lütken

Carsten Johan Scheel Lütken (født 5. september 1886, død 30. september 1963) var en norsk høyesterettsadvokat, offiser og motstandsmann.

Etter Fru Ragna Nielsens skole tok han examen artium i 1904 fra Kristiania katedralskole, gikk litt på Krigsskolen og ble cand.jur. i 1909.  Dernest var han to år edsvoren fullmektig i Fredrikstad, et par år hos faren (Oscar), før han i 1915 ble advokat (tok advokaturen).  Han ble høyesterettsadvokat og var advokat for godseier Løvenskiold.

Under felttoget i Norge i 1940 deltok han i kampene på Ringerike og Hadeland.  Lütken ble den første sjef for Milorg i OsloTerje Diesen, Milorg i Stor-Oslo, Orion Forlag 1997, s.53 ISBN 82-458-0253-0 og ble tatt til fange av Gestapo i desember 1941.  Resten av krigen tilbrakte han på Grini og fra sommeren 1944 i Stutthof.  Han returnerte til Norge i mai 1945 utmagret og syk.

På et møte i Oslo Militære Samfunn i 1948 ble Lütken med i ledelsen av en privat organisasjon med  formål å overvåke medlemmer av Norges kommunistiske parti (NKP) og andre venstreradikale. Denne organisasjonen som også ble kalt femmannsgruppen opprettet undergrupper i hele landet. Suspekte personer ble registrert i et kartotek som Lütken oppbevarte på sitt kontor. Da Stay Behind-gruppene ble opprettet ble trolig Lütkens arkiv overført til etteretningsstabens sikkerhetskontor.

Lütkennupen i Heimefrontfjella i Antarktis ble i 1988 oppkalt etter ham.Statens kartverk, kartblad Heimefrontfjella N nr.D8.  Ellers var Carsten med i styret for Norges Jeger- og Fiskerforbund og med i Ørretklubben.
 Familie 
Han var sønn av Fredrikke Marie Scheel (1854–1940) og Oscar Martin Heidemark Lütken (1849–1917). Moren var av slekten Scheel.  Selv ble Carsten gift i 1916 med Johanne Magelssen (1894–1952) og i 1935 med Karen Marie Bjørnstad (1907–93).Dødsår fra gravferdsetaten i Oslo
 Referanser 

Kategori:Norske advokater
Kategori:Norske motstandsfolk under andre verdenskrig
Kategori:Norsk etterretning
Kategori:Fanger i Stutthof
Kategori:Fødsler i 1886
Kategori:Dødsfall i 1963